ประกาศ กประกาศก.บช.ฉบับที่๔๑ (พ.ศ. ๒๕๔๑)เรื่องการลงลายมือชื่อรับรองการสอบบัญชีโดยการแสดงความเห็นในรายงานของผู้สอบบัญชีรับอนุญาต------------ ด้วยมรรยาทของผู้สอบบัญชีรับอนุญาตตามที่กำหนดในกฎกระทรวงฉบับที่ ๒ (พ.ศ. ๒๕๑๑) ออกตามความในพระราชบัญญัติผู้สอบบัญชี พ.ศ.๒๕๐๕ และมาตรฐานการสอบบัญชีที่รับรองทั่วไปได้เปลี่ยนแปลงและแก้ไขไปจากเดิมดังนั้นเพื่อให้การลงลายมือชื่อรับรองการสอบบัญชีของผู้สอบบัญชีรับอนุญาตตามพระราชบัญญัติผู้สอบบัญชี พ.ศ. ๒๕๐๕ ได้ปฏิบัติเป็นแนวเดียวกัน และเป็นไปตามมาตรฐานการสอบบัญชีที่รับรองทั่วไปทั้งนี้ เพื่อให้บุคคลที่เกี่ยวข้องได้ทราบถึงความรับผิดชอบของผู้บริหารต่อความถูกต้องและครบถ้วนของงบการเงินและขอบเขตความรับผิดชอบของผู้สอบบัญชีรับอนุญาตในการปฏิบัติงานตรวจสอบและแสดงความเห็นต่องบการเงิน รวมทั้ง เพื่อให้การควบคุมมรรยาทของผู้สอบบัญชีรับอนุญาตเป็นไปตามที่กำหนดในกฎกระทรวง ฉบับที่ ๔ (พ.ศ. ๒๕๓๔)ออกตามความในพระราชบัญญัติผู้สอบบัญชี พ.ศ. ๒๕๐๕ คณะกรรมการควบคุมการประกอบวิชาชีพสอบบัญชี จึงออกประกาศไว้ดังต่อไปนี้ ข้อ๑ ให้ยกเลิกประกาศ ก.บช. ฉบับที่ ๑๘ (พ.ศ. ๒๕๑๘) เรื่อง การลงลายมือชื่อรับรองการสอบบัญชี ลงวันที่ ๒๗ มิถุนายน ๒๕๑๘ ข้อ๒ กำหนดแนวทางปฏิบัติในเรื่องการลงลายมือชื่อรับรอง โดยการแสดงความเห็นในรายงานการสอบบัญชีของผู้สอบบัญชีรับอนุญาตไว้ดังต่อไปนี้ ๒.๑การลงลายมือชื่อรับรองโดยการแสดงความเห็นในรายงานการสอบบัญชี ผู้สอบบัญชีรับอนุญาตต้อง (๑)ระบุถึงการเงินของกิจการที่ตรวจสอบสำหรับงวดบัญชีและวันสิ้นสุดของงวดบัญชีและให้แจ้งในรายงานการสอบบัญชีด้วยว่าข้อมูลในงบการเงินดังกล่าวเป็นความรับผิดชอบของผู้บริหารของกิจการและผู้สอบบัญชีเป็นผู้รับผิดชอบในการแสดงความเห็นจากผลของการตรวจสอบ (๒)รายงานว่าได้ตรวจสอบงบการเงินตามมาตรฐานการสอบบัญชีที่รับรองทั่วไปหรือไม่เพียงใดโดยระบุถึงวิธีการตรวจสอบที่ใช้เพื่อให้ได้ข้อสรุปในการแสดงความเห็น (๓)แสดงความเห็นไว้ในรายงานการสอบบัญชี ว่างบการเงินที่ตรวจสอบแสดงฐานะการเงิน ผลการดำเนินงานและกระแสเงินสด (ถ้ามี)ของกิจการโดยถูกต้องตามที่ควรในสาระสำคัญตามหลักการบัญชีที่รับรองทั่วไปหรือไม่เพียงใด ๒.๒การลงลายมือชื่อรับรองโดยการแสดงความเห็นในรายงานการสอบบัญชีอย่างไม่มีเงื่อนไข ผู้สอบบัญชีรับอนุญาตต้องทำรายงานการสอบบัญชีตามแบบรายงานการสอบบัญชีท้ายประกาศนี้ ในกรณีที่ผู้สอบบัญชีรับอนุญาตต้องการเน้นข้อมูลและเหตุการณ์ซึ่งไม่กระทบต่อความเห็นของตนหรือกิจการที่ปิดบัญชีเป็นครั้งแรกนับแต่เริ่มดำเนินกิจการ หรือกิจการที่มีการเปลี่ยนรอบปีบัญชี หรือกิจการที่จัดทำงบการเงินเปรียบเทียบตั้งแต่สองปีขึ้นไปให้ผู้สอบบัญชีรับอนุญาตแก้ไขเพิ่มเติมแบบรายงานการสอบบัญชีให้สอดคล้องกับความรับผิดชอบและขอบเขตการปฏิบัติงาน ในกรณีที่มีการจัดทำงบการเงินและรายงานการสอบบัญชีเป็นภาษาต่างประเทศข้อความและรายการของงบการเงินและรายงานการสอบบัญชีนั้นต้องถูกต้องครบถ้วนตรงกับข้อความและรายการของงบการเงินและรายงานการสอบบัญชีที่ทำเป็นภาษาไทย ๒.๓ผู้สอบบัญชีรับอนุญาตต้องลงลายมือชื่อรับรอง โดยการแสดงความเห็นในรายงานการสอบบัญชีอย่างมีเงื่อนไขเมื่อเห็นว่ากรณีใดกรณีหนึ่งหรือหลายกรณีต่อไปนี้มีสาระสำคัญ (๑)ไม่สามารถปฏิบัติหน้าที่ผู้สอบบัญชีรับอนุญาตได้ตามอำนานและหน้าที่ที่กฎหมายกำหนดและหรือตามมาตรฐานการสอบบัญชี (๒)งบการเงินที่ตรวจสอบมิได้แสดงแสดงรายการและข้อมูลทางการเงินของกิจการโดยถูกต้องตามที่ควรในสาระสำคัญตามหลักการบัญชีที่รับรองทั่วไป (๓)งบการเงินที่ตรวจสอบมิได้เปิดเผยข้อความและรายการอย่างเพียงพอ อันอาจทำให้เกิดการหลงผิดหรือเสียหายแก่กิจการที่สอบบัญชีนั้นหรือแก่บุคคลที่เกี่ยวข้อง (๔)บัญชีและงบการเงินที่ตรวจสอบมิได้จัดทำตามที่กฎหมายกำหนดซึ่งมีผลกระทบต่อความถูกต้องตามที่ควรในสาระสำคัญของงบการเงิน ๒.๔ผู้สอบบัญชีรับอนุญาตต้องลงลายมือชื่อรังรองโดยการแสดงความเห็นในรายงานการสอบบัญชีว่างบกาาเงินไม่ถูกต้องเมื่อเห็นว่ากรณีใดกรณีหนึ่งหรือหลายกรณีตามข้อ ๒.๓ (๒) (๓) หรือ (๔) มีสาระสำคัญมาก ๒.๕ผู้สอบบัญชีรับอนุญาตต้องลงลายมือชื่อโดยไม่แสดงความเห็นเกี่ยวกับฐานะการเงินผลการดำเนินงานและกระแสเงินสด (ถ้ามี)ของกิจการที่สอบบัญชีนั้น เมื่อเห็นว่ากรณีใดกรณีหนึ่งหรือหลายกรณีดังต่อไปนี้มีสาระสำคัญมาก (๑)ไม่สามารถปฏิบัติหน้าที่ผู้สอบบัญชีรับอนุญาตได้ตามอำนาจและหน้าที่ที่กฎหมายกำหนดและหรือตามมาตรฐานการสอบบัญชี (๒)มีปัญหาต่อการดำเนินงานต่อเนื่องของกิจการหรือมีความไม่แน่นอนอื่นในอนาคตอันอาจกระทบถึงฐานะการเงินของกิจการที่สอบบัญชีนั้น ๒.๖ในกรณีที่ลงลายมือชื่อ โดยการแสดงความเห็นในรายงานการสอบบัญชีอย่างมีเงื่อนไข หรือการแสดงความเห็นว่างบการเงินไม่ถูกต้องหรือไม่แสดงความเห็น ให้ใช้แบบรายงานการสอบบัญชีตามข้อ ๒.๒โดยแก้ไขเพิ่มเติมและระบุสาเหตุหรือเหตุผลและผลกระทบถ้าคำนวณได้ไว้ในรายงานการสอบบัญชีด้วย ๒.๗ในกรณีที่ลงลายมือรับรอง โดยการแสดงความเห็นต่องบการเงินของกิจการที่เลิกหรือชำระบัญชีหรือของกิจการที่มิได้ดำเนินการเพื่อนำผลกำไรมาแบ่งปันกัน หรือการลงลายมือชื่อรับรองในกรณีอื่นให้ผู้สอบบัญชีรับอนุญาตแก้ไขเพิ่มเติมแบบรายงานการสอบบัญชีตามข้อ ๒.๒ ให้เป็นไปตามมาตรฐานการสอบบัญชีหรือกฎหมายที่เกี่ยวข้อง ข้อ๓ ประกาศนี้ให้ใช้บังคับกับการลงลายมือชื่อรับรองการสอบบัญชีโดยการแสดงความเห็นในรายงานของผู้สอบบัญชีรับอนุญาตต่องบการเงินที่มีรอบปีบัญชีสิ้นสุดในหรือหลังวันที่ ๓๑ ธันวาคม ๒๕๔๑ เป็นต้นไป ประกาศณ วันที่ ๘ ธันวาคม พ.ศ. ๒๕๔๑ สมพล เกียรติไพบูลย์ ปลัดกระทรวงพาณิชย์ ระธานกรรมการ[ดูข้อมูลจากภาพกฎหมาย][รก.๒๕๔๑/พ๑๓๑ง/๑๔๐/๒๘ ธันวาคม ๒๕๔๑] ภคินี/พิมพ์ ๑๙/๔/๒๕๔๕ แผ่น๑